**Mailtekst sendt til medarbejderne på CBS Bibliotek**

CBS Bibliotek har i de seneste halvandet år deltaget i projektet *Co-Creation: Studerende som medproducenter i udviklingen af bibliotekernes læringsprodukter* i regi af Danmarks Elektroniske Fag- og Forskningsbibliotek (DEFF).

Projektet har fokuseret på slutbrugerinddragelse som eksplicit metode i forskningsbibliotekssektoren og det har taget meget forskellige udtryk på de forskellige deltagende institutioner. På CBS har vi f.eks. koncentreret os om markedsføringen af og indføringen i de finansielle databaser med uvurderlig hjælp fra en mindre hær af studerende med særlige kompetencer inden for feltet.

Nu lakker projektet mod enden og som en passende sløjfe på de seneste halvandet års arbejde, planlægger vi at dele de væsentligste pointer og indsigter med vores kolleger og forhåbentligt derigennem inspirere til en forsat udforskelse af samskabelsesmetoden på CBS Bibliotek, både i forhold til vores studerende og forskere.

Til det formål har vi udviklet en workshop-serie, der både sætter fokus på begrebet samskabelse og skaber rum for idégenerering og –udfoldelse. Og du er inviteret!

Workshop 1:

*Tirsdag d. 30/10 kl. 9-11:30*

1. Velkomst
2. Rammesætning
* Samskabelse som begreb og metode
* Eksempler på samskabelse fra DEFF projekt
1. Idégenerering
* Tematisk Open Space seance
* Brainstorming i teams
1. Opsamling
2. Oplæg til Workshop 2

Workshop 2

*Mandag d. 12/11 kl. 9-11:30*

1. Velkomst
2. Præsentation af idéer fra Workshop 1
3. Viderebearbejdning af præsenterede ideer i plenum

Workshop 3

*Dato TBA*

1. Introduktion til spændende og sjove redskaber, der kan understøtte kommunikation med slutbruger

Har du lyst til at vide mere og måske selv udforske de muligheder der ligger i slutbrugerkollaboration, skal du blot sende en mail til XX senest XXXdag d. XX/XX-XXXX

Mvh.

Mette, Søren & Joshua